### *Projekts*

**LATVIJAS REPUBLIKAS MINISTRU KABINETS**

2018.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

**Grozījums Ministru kabineta 2017.gada 13.jūnija noteikumos Nr.322**

**„Noteikumi par Latvijas izglītības klasifikāciju”**

Izdoti saskaņā ar [Augstskolu likuma](http://m.likumi.lv/ta/id/37967-augstskolu-likums) 3.panta sesto daļu,

Statistikas likuma 21.panta 1.punktu,

Izglītības likuma 14.panta 1.1punktu

1. Izdarīt Ministru kabineta 2017.gada 13.jūnija noteikumos Nr.322 „Noteikumi par Latvijas izglītības klasifikāciju” (Latvijas Vēstnesis, 2017, 119.nr.) grozījumu un izteikt 1.pielikuma 2.tabulas „Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti” 8.rindu šādā redakcijā:

|  |  |  |  |
| --- | --- | --- | --- |
| „8. | Spēj parādīt, ka pārzina un izprot aktuālākās zinātniskās teorijas un atziņas, pārvalda pētniecības metodoloģiju un mūsdienu pētniecības metodes attiecīgajā zinātnes nozarē vai profesionālajā jomā un dažādu jomu saskarē | Spēj patstāvīgi izvērtēt un izvēlēties zinātniskiem pētījumiem vai mākslinieciskai jaunradei atbilstošas metodes, ir veicis ieguldījumu zināšanu robežu paplašināšanā vai devis jaunu izpratni esošām zināšanām un to lietošanai praksē, īstenojot mākslinieciskās jaunrades darbu mākslinieciskās darbības jomās vai būtiska apjoma oriģinālu pētījumu, no kura daļa ir starptautiski citējamu publikāciju līmenī.Spēj gan mutiski, gan rakstiski komunicēt par savu zinātniskās darbības jomu (savu nozari) ar plašākām zinātniskajām aprindām un sabiedrību kopumā.Spēj īstenot starptautiskas nozīmes mākslinieciskās jaunrades projektus.Spēj patstāvīgi paaugstināt savu zinātnisko kvalifikāciju, īstenot zinātniskus projektus, gūstot zinātnes nozares starptautiskiem kritērijiem atbilstošus sasniegumus, vadīt pētnieciskus vai attīstības uzdevumus uzņēmumos, iestādēs un organizācijās, kur nepieciešamas plašas pētnieciskas zināšanas un prasmes.Spēj patstāvīgi paaugstināt mākslinieciski augstvērtīgu darbu veidošanas prasmes un attīstīt praktiskās iemaņas unikālu starptautiska līmeņa ideju un mākslinieciskas jaunrades darba īstenošanā. | Spēj, veicot patstāvīgu, kritisku analīzi, sintēzi un izvērtēšanu, risināt nozīmīgus pētnieciskus vai inovāciju vai mākslinieciskās jaunrades uzdevumus mākslinieciskās darbības jomās, patstāvīgi izvirzīt pētījuma ideju, plānot, strukturēt un vadīt liela apjoma zinātniskus vai mākslinieciskās jaunrades projektus, tajā skaitā starptautiskus.” |

2.  Noteikumi stājas spēkā 2018.gada 1.augustā.

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Rūsiņa 67330206

Lolita.Rusina@km.gov.lv